
                                                                                                          P.l.x 186/2018                                                                                                                                                                                                            
BIROULUI  PERMANENT 

AL

CAMEREI DEPUTAŢILOR
                 Vă înaintăm alăturat RAPORTUL asupra Propunerii legislative pentru modificarea şi completarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate, trimisă spre dezbatere în fond Comisiei juridice, de disciplină şi imunităţi cu adresa nr. Pl-x 186 din 7 mai 2018. 
                  În raport de obiectul şi conţinutul său, iniţiativa legislativă face parte din categoria legilor organice.

	PREŞEDINTE
Eugen NICOLICEA

P.l.x 186/2018


     RAPORT 

asupra Propunerii legislative pentru modificarea şi completarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate
În temeiul dispoziţiilor art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată spre dezbatere în fond, cu Propunerea legislativă pentru modificarea şi completarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate, trimisă cu adresa nr. Pl-x 186 din 7 mai 2018 şi înregistrată cu nr.4c-11/437 din 8 mai 2018.
Potrivit prevederilor art. 75 din Constituţia României, republicată, şi ale art.92 alin. (8) pct. 2 din Regulamentul Camerei Deputaţilor, republicat, cu modificări și completări, Camera Deputaţilor este primă Cameră sesizată. 

Consiliul Legislativ a avizat negativ iniţiativa legislativă prin avizul nr.393 din 2 mai 2018.

Comisia pentru drepturile omului, culte şi problemele minorităţilor naţionale a avizat favorabil inițiativa în ședința din 15 mai 2018. Comisia pentru administraţie publică şi amenajarea teritoriului a avizat negativ inițiativa în ședința din 23 mai 2018. 
Propunerea legislativă are ca obiect de reglementare modificarea şi completarea Legii nr.144/2007, în sensul includerii preşedinţilor, vicepreşedinţilor, secretarilor şi trezorierilor din cadrul organizaţiilor, federaţiilor şi confederaţiilor sindicale, în categoria persoanelor care sunt obligate să depună declaraţiile de avere şi interese.
În conformitate cu prevederile art. 61 din Regulamentul Camerei Deputaţilor, republicat, cu modificări și completări, membrii Comisiei juridice au examinat această iniţiativă legislativă în şedinţa din 29 mai 2018. La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă. 

În urma examinării iniţiativei legislative, a expunerii de motive, a avizului Consiliului Legislativ, membrii Comisiei juridice, de disciplină şi imunităţi au hotărât, cu unanimitate de voturi, respingerea Propunerii legislative pentru modificarea şi completarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate.
În raport cu obiectul şi conţinutul său, iniţiativa legislativă face parte din categoria legilor organice. 

	PREŞEDINTE

Eugen NICOLICEA
	          SECRETAR,

Aida Cristina CĂRUCERU


Consilier,
Roxana David

